Foto: Ukraina Tashqi ishlar vazirligi Ukraina Tashqi ishlar vazirligining xabar berishicha, Ukraina tomoni Yaponiya bilan mudofaa sohasida hamkorlik va almashinuv to‘g‘risida memorandum imzoladi. Bu haqda «112 Ukraina» xabar bermoqda. Xabar qilinishicha, 12 oktabr kuni Tokioda bo‘lib o‘tgan xavfsizlik masalalari bo‘yicha ikki tomonlama birinchi maslahatlashuvlar davomida kelishuvga erishilgan. Xususan, ta’kidlanishicha, tomonlar xavfsizlik va mudofaa siyosati, mintaqalardagi xavfsizlik holati hamda ikki tomonlama hamkorlik bilan bog‘liq masalalarni muhokama qildilar. Ikki mamlakat vakillari shu kabi maslahatlashuvlarni davom ettirishga ham kelishib olishdi. Eslatib o‘tamiz, avvalroq Ukraina vaziri fuqarolarga «Moskvani qaytarish» taklifi bilan chiqqandi.